юридическото лице, експедиращо пратката. Това лице се намира в трета държава, освен в някои случаи, предвидени в правото на Съюза, в които то може да се намира в държава членка.
 I.2
 Референтен номер на ЕЗДВ
 Това е уникалният буквено-цифрен код, определен от IMSOC (същият се повтаря в полета II.2 и III.2).
 I.3
 Местен референтен номер
 Посочва се уникалният буквено-цифрен код, определен от компетентния орган.
 I.4
 Граничен контролен пункт/контролен пункт/контролна единица
 Изберете наименованието на определения граничния контролен пункт (ГКП) или контролния пункт, според случая.
 Посочете мястото на извършване на инспекцията, ако е целесъобразно.
 Ако се касае за последващ ЕЗДВ за неотговаряща на изискванията пратка, посочете наименованието на контролната единица, отговаряща за надзора на свободната зона, свободния склад или специално одобрения митнически склад.
 I.5
 Код на граничения контролен пункт/контролния пункт/контролната единица
 Това е уникален буквено-цифров код, определен от информационната система IMSOC на ГКП, контролния пункт или контролната единица.
 I.6
 Получател/вносител
 Посочете наименованието и адреса, държавата и кода по ISO на държавата на физическото или юридическото лице, за което е предназначена пратката, като това са данните, фигуриращи в официални сертификати, официални удостоверения или други документи, включително документи с търговски характер, издадени в третата държава. Ако това лице е същото като посоченото в поле I.8, полето се попълва автоматично от системата IMSOC въз основа на вече предоставената информация.
 Попълването на това поле не е задължително в случай на претоварване или транзит.
 I.7
 Местоназначение
 Посочете наименованието и адреса, държавата и кода по ISO на държавата на мястото, на което пратката ще бъде доставена за окончателно разтоварване. Ако този адрес е същият като посочения в поле I.6, това поле се попълва автоматично от системата IMSOC въз основа на вече предоставената информация.
 Това място трябва да се намира в държава членка, включително в случай на транзит, както е определен в член 3, точка 44 от Регламент (ЕС) 2017/625, със съхранение на стоки. В случай на транзит без със съхранение на стоки третата държава на местоназначение се посочва в поле I.22.
 Когато е приложимо, се посочва също регистрационният номер или номерът на одобрението на предприятието на местоназначение.
 За пратки, които се разделят на ГКП, посочете ГКП като местоназначение в първия ЕЗДВ. В следващия ЕЗВД посочете местоназначението за всяка част от разделената пратка.
 За пратки, които ще бъдат прехвърлени към контролен пункт, посочете контролния пункт като местоназначение. Това поле може да бъде автоматично попълнено от системата IMSOC въз основа на информацията, предоставена в поле I.20.
 Когато пратките се придвижват към съоръжение за по-нататъшно транспортиране, местоназначението се изисква само ако е различно от съоръжението за по-нататъшно транспортиране.
 I.8
 Оператор, отговарящ за пратката
 Посочете наименованието и адреса, държавата и кода по ISO на държавата на физическото или юридическото лице в държава членка, което отговаря за пратката при представянето ѝ на ГКП и подава необходимите декларации пред компетентните органи като вносител или от името на вносителя. Този оператор може да бъде същият като посочения в поле I.6 и трябва да бъде същия като посочения в поле I.35.
 Възможно е това поле да е автоматично попълнено от системата IMSOC.
 Ако се касае за